open-index/open-wikipedia-markdown huggingface dataset:
Makó

**Makó** (rumeenia Macǎu, jidiši מאַקאָוו) on linn Ungaris Csongrád-Csanádi komitaadis, Makó kreisi halduskeskus. Asub Marosi paremkaldal Rumeenia piiri lähedal.

## Viited

## Välislingid
* Makó koduleht
Spetsialiseerumine

**Spetsialiseerumine** on millelegi keskendumine või millekski jagunemine.

Sõnal on valdkonniti piiritletud tähendusi:
***[[Spetsialiseerumine (bioloogia)|Spetsialiseerumine]]** on bioloogias organismi kohastumine keskkonnategurite (stenobiont) või toiduga (stenofaag). 
***[[Spetsialiseerumine (majandus)|Spetsialiseerumine]]** on mõiste majanduses.
**Tootmise spetsialiseerumine.
***[[Spetsialiseerumine (pedagoogika)|Spetsialiseerumine]]** on mõiste pedagoogikas.
Transformatsioon

**Transformatsioon** ehk **transformeerimine** on millegi muundamine, ümberkujundamine, teisendamine.

Sõna on kasutusel ka terminina:

***Transformatsioon** ehk geneetiline transformatsioon on mõiste geneetikas.
***[[Transformatsioon (lingvistika)|Transformatsioon]]** on lingvistikas lause või selle osa teatav grammatiline teisendus, mille puhul põhitähendus ei muutu.
***[[Transformatsioon (generatiivgrammatika)|Transformatsioon]]** on mõiste generatiivgrammatikas.

## Viited

## Kirjandus
*EE 9. köide, 1996.
Niit (lõng)

**Niit** on suhteliselt peenike korrutatud mittevillane lõng. Niiti kasutatakse õmblemiseks, tikkimiseks, heegeldamiseks, kangakudumiseks.

Niiti valmistatakse ketramise teel taimsetest, loomsetest või sünteetilistest kiududest. 

Piltlikult nimetatakse niidiks mis tahes taolist peenikest või pikka ja kitsast asja, näiteks ämblikuvõrguniidid, seeneniidid.

## Viited
Vokk

**Vokk** on seadeldis kiududest niidi või lõnga ketramiseks. 

Esimesed vokid ilmusid Aasias 11. sajandi paiku ning asendasid aegamööda käsitsi ketramise kedervarre ja koonlapuuga. Tööstusrevolutsiooni ajal tulid kasutusele ketrusmasinad.

## Pilte

Fail:Wang Juzheng's Spinning Wheel, Close Up 2.jpg|Hiina kunstniku Wang Juzhengi teos u 10.-12. sajandist
Fail:Woodcut Woman Spinning Detail.jpg|17. sajandi puulõige
Fail:Püstvokk, ERM B102 70 204961.jpg|Püstvokk Udmurtiast (20. sajand)
Fail:Rehetuba seinapink vokk pirrupiht.jpg|Vokk rehetoas
Tekstiilikunstnik

**Tekstiilikunstnik** on kunstnik, kes tegeleb tekstiilikunstiga.

## Tekstiilikunstnikke
*Mari Aakre
*Virve Aben
*Mari Adamson
*Irina Baleva
*Ainikki Eiskop
*Ehalill Halliste
*Ellen Hansen
*Helen Kauksi
*Heli Kelt
*Signe Kivi
*Hilja Kulles
*Ivika Kärmik
*Liivia Leškin
*Galina Leškina
*Aet Ollisaar
*Päikki Priha
*Saima Priks
*Anu Raud
*Ilme Rätsep
*Krista Saar
*Leida Soom
*Juuli Suits
*Mall Tomberg

## Välislingid
*Eesti Tekstiilikunstnike Liit
Tallinna Kunstigümnaasium

**Tallinna Kunstigümnaasium** (varem **Tallinna 24. Keskkool, Kopli Kunstikeskkool**; nimetatud ka *Kopli kool*, *Kopli kunstikool*) on gümnaasium Tallinnas Põhja-Tallinna linnaosas. Koolihoone asub aadressil Kopli tänav 102A.

Üldhariduskoolis antakse kunstialast süvaõpetust alates 1965. aastast.
## Kooli direktorid
*Johannes Suurmets (1936–1944), 
*Alma Kaik (1947–1953), 
*Salme Vapper (1956–1962), 
*Harri Kelder (1965–1971), 
*Ants Kuutmaa (1971–1973), 
*Jaan Pikas (1973–1977), 
*Viivi Läll (1977–1984), 
*Arvi Laanet (1990–1995), 
*Märt Sults (1995–2015),
*Mari-Liis Sults (2015–)
## Ajalugu
Kooli eelkäija oli Vene-Balti tehase 1914. aastal avatud 4-klassiline algkool, mis 1917 evakueeriti Venemaale. 1921–1922 tegutses kool taas tehase eraalgkoolina.

1922. aasta sügisel sai koolist Tallinna 26. Algkool, 1944–1952 kandis kool nime Tallinna 26. Mittetäielik Keskkool ja 1952–1956 Tallinna 26. 7-aastane Kool. Kool kandis 1956–1989 nime Tallinna 24. Keskkool ja 1989–2000 Tallinna Kopli Kunstikeskkool.

## Välislingid

*Koduleht
* "Tallinna Kunstigümnaasium loob oma tiiva alla demokraatlikku kooli" ERR, 7. mai 2019
Kaevur

**Kaevur** on inimene, kes kaevandab maavarasid, kaevanduses töötav mäetööline. Kaevur on üks kõige ohtlikumatest ametitest.
Arvelduskonto

**Arvelduskonto**, argikeeles ka arveldusarve, on isiku pangakonto, millel kajastatakse kõik arveldused (sissetulekud, väljaminekud, kohustused) käimasoleva kokkuleppelise arveldusperioodi kohta.

## Vaata ka
* Rahvusvaheline pangakonto number
Heikki Konttinen

**Heikki Konttinen** (17. juuni 1910 Suonenjoki – 20. veebruar 1988 Helsingi) oli soome skulptor.

Ta õppis 1940. aastatel kunsttööstuskoolis ja kujutava kunsti akadeemias.

Heikki Konttise teosed olid esimest korda näitusel 1939. aastal.

1964. aastal sai ta Pro Finlandia autasu.

Tema tuntumate teoste hulgas on pronksskulptuur "Veljmies" Kuopios, poliitik Eino Sakari Yrjö-Koskise büst Tamperes ja jooksja Hannes Kolehmaise kuju Kuopios.

## Välislingid
* Kuvataiteilijamatrikkeli
* Veljmies
Joe Friel

**Joe Friel** on USA kestvusspordialade treener. 

Teda teatakse kõige paremini triatloni- ja jalgrattatreenerina, aga ka raamatute "The Triathlete's Training Bible", "The Cyclist's Training Bible", "The Mountain Biker's Training Bible" (eesti keeles "Maastikuratturi treeningupiibel" 2004), "Going Long: Training for Ironman-Distance Triathlons" ja "Your First Triathlon" autorit.

Frielil on magistrikraad treeninguõpetuses, ta on USA Triathloni (triatloni, duatloni jm juhtorgan) ja USA Cycle'i (rattaspordi juhtorgan) sertifitseeritud tipptreener. Ta on USA Triathlon National Coaching Commissioni (treenerite komitee) asutajaliige ja endine esimees. Ta tegutseb ka ärimaailmas, olles veebipõhise tarkvarafirma Training Peaks asutaja ja treeningpiiblite väljaandja.

Friel treenis Ryan Boltonit, kes on osalenud olümpiamängudel. Bolton võitis 2002. aastal Lake Placidi Raudmehe võistluse. Friel kasutab treeningu periodiseerimismetoodikat, mille töötas välja Tudor Bompa.

## Viited


## Välislingid
* Joe Frieli blogi
Raamatu ja roosi päev

**Raamatu ja roosi päev** (ka **rahvusvaheline raamatu ja autoriõiguste päev**) on 23. aprillil tähistatav raamatupüha. Eri maades on sel erinev nimetus ja tähendus.

Hispaanias on tähtpäeva nimetus *San Jorge*. Kataloonias on 23. aprill kui püha Jüri päev (*Sant Jordi*) olnud juba 1436. aastast ka "roosipäev", mil armsamad kinke vahetavad, sarnaselt tänapäeval levinud valentinipäevaga. Raamatu ja roosi päev sai sellest 1920. aastatel. Eri andmeil kas 1923. või 1926. aastal vahetati Kataloonias sel päeval esimest korda raamatuid. Teise versiooni järgi pärineb püha idee Barcelona raamatukaupmehelt, kes raamatumüügi suurendamiseks leiutas uue kombe: sel päeval kinkigu iga mees naisele roos ja naine mehele raamat.

15. novembril 1995 kuulutas UNESCO 23. aprilli rahvusvaheliseks raamatu ja autoriõiguste päevaks (*World Book and Copyright Day* või *International Day of the Book*, resolutsioon nr 3.18).

Nüüdisajal korraldatakse 23. aprillil mitmel pool maailmas raamatulaatu või sisulisi kirjandusüritusi. Hispaanias loetakse kahepäevasel lugemismaratonil ette Miguel de Cervantese raamat "Don Quijote" ning Alcalá de Henareses annab Hispaania kuningas üle Miguel de Cervantese auhinna. Suurbritannias ja Iirimaal tähistatakse raamatupäeva märtsi esimesel neljapäeval, et see ei langeks koolides lihavõttevaheajale.

Rootsis on selle tähtpäeva nimetus *Världsbokdagen* ('maailma raamatupäev'), 2000. ja 2011. aastal tõsteti see lihavõtete vältimiseks 13. aprillile.

23. aprill on tähtis ka kirjandusloos. Tuntud kirjanikest sündisid sel kuupäeval Maurice Druon, Vladimir Nabokov, Manuel Mejía Vallejo ja Halldór Laxness, surid aga Miguel de Cervantes, Inca Garcilaso de la Vega ja William Shakespeare (kõik kolm 1616. aastal).

Eestisse jõudis raamatu ja roosi päeva tava 1998. aastal. Seda tähistatakse ka Tartu kirjandusfestivali Prima Vista raames.

## Viited

## Välislingid
* Raamatu ja roosi päev Eesti Lastekirjanduse Keskuses
* "World Book and Copyright Day – April 23" UNESCO kodulehel
Helmut Rüdmik

**Helmut Rüdmik** (8. aprill 1923 Tallinn – 19. august 1998 Toronto) oli eesti vaimulik.

Ta õppis aastail 1983–1985 (lõpetas) Torontos Usuteaduste Instituudis.

Helmut Rüdmik põgenes 1944. aastal Saksamaale. 4. detsembril 1985 ordineeriti ta õpetajaks, teenis USA 1. praostkonna vikaarõpetajana 1985–1987, Lõuna-Florida koguduse õpetajana ja Toronto Peetri koguduse õpetajana.

## Isiklikku
Tema onupoeg René Tasmuth (ema vennapoeg) oli EELK vaimulik.

## Kirjandus
*Õpetaja Helmut Rüdmik surnud. Teataja, 26. september 1998, nr. 8, lk. 6.
Tudor Bompa

**Tudor Olimpius Bompa** (sündinud 23. detsembril 1932 Năsăudis) on rumeenia endine sportlane ja treener.

Teda peetakse treeningu periodiseerimisele alusepanijaks. See meetod töötati algselt välja NSV Liidus. Meetod seisneb treeningukoormuse varieerimises aasta lõikes (vastandina ühesuguse koormuse rakendamisele), et saavutada optimaalne tulemus.  

Bompa avaldas 1963. aastal Rumeenias oma töö "Periodization: Theory and Methodology of Training" ning aitas kaasa idabloki sportlaste domineerimisele võistlustel kolme aastakümne vältel. 

Treenerina töötades juhendas Bompa 11 kergejõustiku ja sõudmise medalivõitjat olümpiamängudel (2 kulda) ja maailmameistrivõistlustel. Olles ise olümpiamängudel sõudjana osalenud, muutis Tudor Bompa hiljem murdmaasuusatamise treeningupõhimõtteid.

Praegu on Bompa Toronto Yorki ülikooli emeriitprofessor. Tema abikaasa Tamara Bompa töötab samas ülikoolis lektorina.
 
## Välislingid
*http://tudorbompainstitute.wordpress.com/dr-tudor-bompa/
Pontedeerialised

**Pontedeerialised** (*Pontederiaceae*) on kommeliinilaadsete seltsi kuuluv veetaimede sugukond.

Pontedeerialiste sugukonda kuulub näiteks erakordselt invasiivne harilik vesihüatsint.

## Perekonnad
**Eichhornia* (vesihüatsint)
**[[Eurystemon]]*
**[[Heteranthera]]*
**[[Hydrothrix]]*
**[[Monochoria]]*
**Pontederia* (pontedeeria)
**[[Reussia]]*
**[[Scholleropsis]]*
**[[Zosterella]]*

## Välislingid

* The Families of Flowering Plants
Camp Shorabak

**Camp Shorabak**, endine **Camp Bastion** on Afganistani õhujõudude baas.

Baas asub Helmandi provintsi keskusest Lashkargāhist loodes ning on Helmandi provintsi operatsioonide logistikakeskus. 

See on suurim Briti meretagune sõjaväelaager pärast Teist maailmasõda. 2006. aastal ehitatud baas asub kõrbes, eemal kohalikust asustusest. Baas hõlmab 6,5 km pikkuse ja 3 km laiuse ala. Seal on lennuväli ja sõjaväehaigla.

## Vaata ka
*Camp Leatherneck
*ANA (Afghan National Army)

## Viited

## Välislingid
*NATO: rünnakus Camp Bastionile purustati kuus USA hävitajat, Delfi.ee, 16. september 2012
Tundlikkus

**Tundlikkus** on millegi võime millelegi reageerida; mõnikord ka selle määr. Sõna on kasutusel ka terminina.

***Tundlikkus** ehk sensiiblus on bioloogias ja psühholoogias organismi või selle osa võime reageerida ärritaja(te)le.
***[[Tundlikkus (tehnika)|Tundlikkus]]** on tehnikas seadme või materjali millelegi reageerimise määr.

## Vaata ka
*Sensitiivsus 
*Lõhkeaine tundlikkus
*Tundlikkuslävi

## Kirjandus
*Eesti kirjakeele seletussõnaraamat, 2009.  http://www.eki.ee/dict/ekss/
Meemo Mäelo

**Meemo Mäelo** (10. oktoober 1928 Tartu – 21. august 1998 Stockholm) oli eesti ühiskonnategelane.

Ta oli Bernhard ja Helmi Mäelo poeg. 1944. aastal põgenes koos vanematega Saksamaale, kust pere siirdus 1945. aastal Rootsi. 

Ta lõpetas Stockholmi Ülikooli fil. mag. (1955) ja Uppsala Ülikooli fil. lic. (Briands plan om Europas förenta stater 1929–30 och reaktioner i de nordiska länderna – Briand'i Euroopa Ühendriikide kava 1929–1930 ja selle vastukaja Põhjamaades). Oli üliõpilasseltsi Raimla liige.

Õpingute kõrvalt töötas ta Rootsi koolides õpetajana. 

Jäänud invaliidsuspensionile, osales Meemo Mäelo eesti organisatsioonide tegevuses (Eesti Komitee, Rootsi-Eesti Õpperaamatufondi, Eesti Õpetajate Keskühingu, Eesti Gümnaasiumiõpetajate Ühingu, Eesti Teadusliku Seltsi Rootsis ja Eesti Teadusliku Instituudi juhatuse liige). 

## Isiklikku
Ta oli abielus Margot du Pau'ga.

## Kirjandus
*Paul Laan. "Meemo Mäelo in memoriam". Teataja nr 8, 26. september 1998. Lk 7
Pekka Alava

**Pekka Alava** (28. november 1897 – 20. jaanuar 1977) oli soome skulptor.

Ta esines näitustel 1933. aastast.

Pekka Alava teoste hulgas on purskkaev "Kalapoika" (1947) Porvoos ja portreesid.

Ta osales paljudel avalikel võistlustel. 1954. aastal peetud Marssal Mannerheimi ratsamonumendi esimesel ideedevõistlusel sai ta kolmanda auhinna.

## Välislingid
* Kuvataiteilijamatrikkeli
* Pekka Alava
Gyál

**Gyál** on linn Ungaris Pesti komitaadis, samanimelise kreisi keskus. Asub Budapestist vahetult kagus.

Linna lõunapiiril kulgeb maantee M0.

Gyális on mitmete ettevõtete logistikakeskused.

Linnas on katoliiklik ja kalvinistlik kirik.

## Viited

## Välislingid

* Gyáli koduleht
Pulp

Sõnal "**pulp**" on mitu tähendust.

***Pulp** on bioloogias pehme kude.
**Põrnapulp
**Hambapulp ehk hambasäsi
***Pulp** ehk tärkliseraba on põllumajanduses tärklisetootmise jääk, millest tärklis on välja pestud.
***[[Pulp (tehnika)|Pulp]]** on tehnikas tahke peenmaterjali heljum (suspensioon).
**Pinnasepulp
* Pulp on Briti ansambel

## Kirjandus
*Eesti kirjakeele seletussõnaraamat, 2009.  http://www.eki.ee/dict/ekss/
Tuberkul

Sõnal "**tuberkul**" (ld *tuberculum* 'kühmuke, mügarake') on mitu tähendust:

***[[Tuberkul (anatoomia)|Tuberkul]]** ehk köbruke on anatoomias luul või muul elundil olev kühm.
***[[Tuberkul (tuberkuloos)|Tuberkul]]** on tuberkuloosi korral tekkiv köbruke(ne).
***[[Tuberkul (paleontoloogia)|Tuberkul]]** on paleontoloogias selgrootute skeleti pinnal olev kühmuke.

## Kirjandus
*Eesti kirjakeele seletussõnaraamat, 2009.  http://www.eki.ee/dict/ekss/
*EE 9. köide, 1996.
Ekspluatatsioon

**Ekspluatatsioon** ehk **ekspluateerimine** (prantsuse sõnast *exploiter* 'kasutama, tarvitama') on millegi (hrl süstemaatiline) kasutamine, rakendamine või käitamine (käitus, käit). 

Näiteks saab ekspluateerida loodusvarasid, ehitisi, ettevõtteid, seadmeid, liiklusvahendeid vm.

## Kirjandus
*Eesti kirjakeele seletussõnaraamat. Tallinn 2009.
*Keskkonnasõnaraamat EnDic, 2004 (vaadatud 10.04.2012)
Karl Mühlberg (poliitik)

**Karl Mühlberg** (22.juuli 1891 –  20. juuli 1922 Petrograd) oli eesti poliitik (kommunist). 

Karl Mühlberg oli 1918. aasta novembrist Eesti Töörahva Kommuuni Nõukogu liige ning ETK Rahvakontrolli Valitsuse juhataja.

Karl Mühlberg allkirjastas Eesti Vabadussõja ajal, pärast Vene vägede Eestist väljatõrjumist, koos Hans Pöögelmanni, Otto Rästase ja Johannes Käspertiga 1919. aasta 5. juunil kommunistliku Eesti Töörahva Kommuuni likvideerimise otsuse.

## Viited
Ekspluateerimine

**Ekspluateerimine** on marksistlikus majandusteaduses ideoloogias tootmisvahendite omanikuna (ekspluataator) võõra tööjõu oma huvides ära kasutamine. 

## Viited
Max Trakmann

**Max (Maksim) Trakmann** (ka **Max-Alfred Trakmann**; 31. oktoober 1890 – 3. oktoober 1937 NSV Liit) oli eesti poliitik (kommunist) ja nõukogude sõjaväelane. 

Max Trakmann õppis Moskva ülikoolis arstiteadust ning astus VSDTP liikmeks 1917. aastal. Oli 1916–1917 arst Märjamaa ja Kullamaa kihelkonnas. 

1918. aasta kevadel oli ta Tallinnas 12. armee sõjaline komissar.

1918. aasta lõpus oli M. Trakmann Nõukogude Venemaa Vabariigi Revolutsioonilise Sõjanõukogu Välistaabi Registreerimisvalitsuse 1. osakonna (sõjaväeline vastuluure) ülem.

1918. aasta novembrist oli Max Trakmann Eestimaa Ajutise Revolutsioonikomitee ja Eesti Töörahva Kommuuni Nõukogu liige ning 1919. aasta veebruarist ETK Nõukogu Rahvusvahelise Läbikäimise Valitsuse juhataja.

## Viited

## Välislingid
*Eesti Riigiarhiivi Filiaali (Parteiarhiivi) fotokogu, Trakman, Maks (Trakmann, Max) perekonnaga.
Tartu ilukirjanduses

"**Tartu ilukirjanduses**" on Tartu Linnaraamatukogu loodud veebiportaal, milles on Tartu käsitlused ilukirjanduses (sh mälestustes ja esseedes), ajaloolised fotod ja interaktiivne kaart. Kavas on lisada ka kunstiteoseid ja muusikapalu.

Projekti eesmärk on "hoida meie kultuurimälu, luua seoseid vaimse ja füüsilise ruumi vahel, tutvustada lokaalajaloolist keskkonda ning aidata õpilast, üliõpilast, uurijat või koduloohuvilist andmete ja allikate leidmisel ja seostamisel." Samuti seostub veebiportaal Tartu kandideerimisega UNESCO kirjanduslinna tiitlile.

Andmebaasi hakati looma 2005. aastal, publikule esitleti seda 2012. aasta 10. aprillil. Avamispäeva õhtul oli selles 427 autorit, 382 proosateost, 207 luuleteost, 53 kogumikku, 1328 proosakatkendit, 498 luuletust ja 387 fotot. Projekti juht on Katrin Raid.

## Viited

## Välislingid
* Projekt "Tartu ilukirjanduses" Tartu Linnaraamatukogu kodulehel
* Kristjan Roos "Suurejooneline "Ilukirjanduslik Tartu" jõuab internetti" Linnaleht, 5. aprill 2012
* Raimu Hanson "Lõigud Tartu teemadega tekivad andmebaasi külili lugemisest" Postimees, 25.10.2012
* Raimu Hanson "Tartu hakid lärmavad ja jagelevad põhjusega ja põhjuseta" Postimees, 25.10.2012
* "Tartu ilukirjanduse andmebaas sillutab Tartule teed UNESCO kirjanduslinnade sekka" Tartu linna pressiteade, 15.11.2012
Degeneratsioon

**Degeneratsioon** on **taandareng**, **mandumine**, allakäik; väärastumine.

Sõnal on ka konkreetsemaid tähendusi:
***[[Degeneratsioon (bioloogia)|Degeneratsioon]]** ehk **taandareng** on bioloogias rakkude, kudede, elundite, organismide ja populatsioonide taandareng.
***[[Degeneratsioon (meditsiin)|Degeneratsioon]]** on meditsiinis raku, koe, elundi või organismi mandumine.
**Degeneratiivne haigus
***[[Degeneratsioon (põllumajandus)|Degeneratsioon]]** ehk väärastumine on mõiste põllumajanduses (aretuses).
*...

## Vaata ka
*Regeneratsioon

## Kirjandus
*Võõrsõnade leksikon. Valgus, 2006.
*TEA entsüklopeedia 5. köide, 2010
*Keskkonnasõnaraamat 2004 http://mot.kielikone.fi/mot/endic/netmot.exe?UI=ened&height=165 (vaadatud 16.04.2012)
Ajatamine

**Ajatamine** on taime (või selle osa) tema puhkeperioodil lehtima või õitsele ajama. 

Mitmeid sibullilli (nt tulbid ja hüatsindid) saab ajatada.

## Viited
Teet Kallasvee

**Teet Kallasvee** (19. märts 1966 – 11. aprill 2012) oli Eesti omavalitsustegelane ja poliitik.

Teet Kallasvee lõpetas 1984. aastal Haapsalu 1. Keskkooli ja 1991. aastal Tallinna Tehnikaülikooli puidutöötlemise tehnoloogia erialal.

Aastatel 2002–2007 oli ta Haapsalu linnapea. Ta oli Isamaa ja Res Publica Liidu liige.

Ta oli muu hulgas sihtasutuse Läänemaa Haigla nõukogu liige. Aastatel 2008–2009 oli ta Eesti Tennise Liidu peasekretär ja 2010–2011 Läänemaa omavalitsusliidu tegevjuht.

## Viited

## Välislingid
* Suri Haapsalu endine linnapea Teet Kallasvee
* CV (aastast 2007) IRL-i kodulehel
1973. aasta Kreeka-Rooma maadluse maailmameistrivõistlused

**[[1973]]. aasta [[Kreeka-Rooma maadlus]]e maailmameistrivõistlused** toimusid Iraanis Teheranis.

## Medalid
Kampsun

**Kampsun** on lõngast silmuskoes kootud või heegeldatud üle pea selga tõmmatav või eest kinnitatav (nööpidega, tõmblukuga vm) pikkade varrukatega riietusese.

Kampsun võib olla ümara, V-kaeluse või kõrge kaelusega. Kampsunil võivad olla taskud.

Üle pea selga käivat kõrge kraega kampsunit võidakse nimetada sviitriks. Üle pea tõmmatavat kraeta kampsunit nimetatakse pulloveriks, eest nööbitavat õhemat kampsunit nimetatakse kardiganiks.

## Etnograafia
Eesti talurahva traditsioonilises riietuses oli kampsun villasest riidest tehtud naistejakk, mida kanti särgi peal, ulatusega veidi üle vöökoha. See oli avara rinnalõike, pikkade varrukate ning haagitavate hõlmadega, krae puudus. Nimetatud ka *pihtkuub*, *vähekuub*, *kampsik*, Saaremaal *abukäised*, Hiiumaal *vähejäku*, läänemurdes *pelts*, Tartu ja Võru murdes *pihtsärk*.

Kampsun on Euroopa kultuuris laialdaselt tuntud. 18. sajandil oli see ühe rõivana kasutusel Saaremaal ja Lõuna-Eestis, kuid 19. sajandi lõpuks levinud juba üle kogu Eesti, v.a. Setumaa. See oli traditsiooniline riideese Tartumaal ning Võrumaal. Vanemad kampsunid olid lõikelt sarnased pikk-kuue ülaosaga. Eesti mandriosas tehti kampsunitel küljeõmblus keha järgi, voltidega seljal, lisaks õmmeldi kampsuni alläärde riideriba, milles olid kas ühtlaselt või rühmiti voldid ehk *seesid*. Saaremaal erinesid kampsunid kihelkondade kaupa.

19. sajandi lõpus hakati kandma kampsuneid, mida kooti villasest lõngast.

## Vaata ka
*Arani kampsun
*Islandi kampsun
*Džemper
*Jakk (rõivaese)
*Vatt (riietus)
*Vest

## Viited

## Kirjandus
* Eesti rahvariiete ajalugu. Ilmari Manninen. 1927, 2009.

## Välislingid

* Kampsun. Eesti Rahva Muuseum
* Kampsun, naiste. Eesti Rahva Muuseum
Mark Lenzi

**Mark Edward Lenzi** (4. juuli 1968 – 9. aprill 2012) oli Ameerika Ühendriikide vettehüppaja ja vettehüppetreener.

Ta tuli 3 m hoolauahüpetes 1992. aastal Barcelonas olümpiavõitjaks ja võitis 1996. aastal Atlanta olümpiamängudel pronksmedali.

1991. aasta maailmameistrivõistlustel Perthis sai ta 1 m hoolauahüpetes hõbemedali.
Eurosüsteem

**Eurosüsteem** on euroala rahapoliitika teostaja, mis koosneb Euroopa Keskpangast ja euroala riikide keskpankadest.

Eurosüsteemi esmane eesmärk on säilitada hinnastabiilsus euroalal. Samuti on Eurosüsteemi ülesanne kaitsta finantsstabiilsust ja edendada Euroopa finantslõimumist.

Eurosüsteem on osa Euroopa Keskpankade Süsteemist, millesse kuuluvad kõigi Euroopa Liidu liikmesriikide keskpangad.

## Liikmed
*            Euroopa Keskpank
**      Austria keskpank (*Österreichische Nationalbank*)
**       Belgia keskpank (*Nationale Bank van België*, *Banque nationale de Belgique*)
**        Eesti Pank
**    Hispaania keskpank (*Banco de España*)
**      Hollandi keskpank (*De Nederlandsche Bank*)
**      Iirimaa keskpank (*Banc Ceannais na hÉireann, Central Bank of Ireland*)
**      Itaalia keskpank (*Banca d'Italia*)
**       Kreeka keskpank (*Τράπεζα της Ελλάδος, Trapeza tis Ellados*)
**       Küprose keskpank (*Kεντρικη Τραπεζα της Κυπρου, Kentrike Trapeza tis Kyprou*)
**   Luksemburgi keskpank (*Banque Centrale du Luxembourg*)
**         Läti Pank (*Latvijas Banka*)
**        Leedu keskpank (*Lietuvos bankas*)
**        Malta keskpank (*Central Bank of Malta, Bank Ċentrali ta’ Malta*)
**     Portugali keskpank (*Banco de Portugal*)
**  Prantsusmaa keskpank (*Banque de France*)
**     Saksamaa keskpank (*Deutsche Bundesbank*)
**    Slovakkia keskpank (*Národná banka Slovenska*)
**    Sloveenia keskpank (*Banka Slovenije*)
**        Soome keskpank (*Suomen Pankki, Finlands Bank*)

## Vaata ka
* TARGET2

## Viited
Valter Kraner

**Valter Kraner** (24. oktoober 1907 Peterburi – 20. oktoober 1997 Mjölby, Rootsi) oli eesti loomaarst.

Ta õppis aastail 1930–1936 (lõpetas) Tartu ülikooli loomaarstiteaduskonnas, EYS Veljesto vilistlane.

Valter Kraner töötas aastail 1938–1944 loomaarstina Valjalas, Orissaares, Kuressaares ja Varblas. 

1944. aastal põgenes ta Rootsi. Ta oli ka harrastuskunstnik ja filatelist.

## Kirjandus
*Valter Kraner surnud. Teataja, 31. oktoober 1997, nr. 9, lk. 7.

## Välislingid
*TÜ üliõpilased
Eesti Rahvusnõukogu

**Eesti Rahvusnõukogu** oli eesti pagulaste poliitiline organisatsioon Rootsis.

Eesti Rahvusnõukogu asutati Stockholmis 12. mail 1947. Asutamiskoosolekust võtsid osa August Rei, Rudolf Penno, Johannes Klesment, Heinrich Laretei, Aleksander Warma, Johan Kõpp, Hans Rebane, metropoliit Aleksander, Gustav Suits, Johannes Sikkar, Heldur Tõnisson, Johannes Mihkelson, Heinrich Mark, Eerik Laid, Tõnis Kint, Artur Ekbaum, Nikolai Metslov, Kaul Kadak ja Eduard Poom. 

Rahvusnõukogu ülesandeks oli sidemete loomine poliitiliste parteide ja rühmituste kaudu vastavate rahvusvaheliste poliitiliste liitudega, märgukirjade saatmine, rahvusvahelistest konverentsidest osavõtmine, Eesti olukorra selgitamine ja Eesti tuleviku kavastamine 

Eesti Rahvusnõukogusse kuulusid järgmised erakonnad:
* Eesti Sotsialistliku Partei Välismaine Koondis (esimees Johannes Mihkelson, Gustav Suits, Raimond Kolk, Aleksander Kaelas, Madli Kurdve, Ursula Wallberg)
* Eesti Liberaaldemokraatlik Koondis (Aleksander Warma, Heinrich Mark, Endel Krepp, Ants Oras, Harald Perlitz, Aleksander Terras, Kaljo Käärik)
* Eesti Demokraatlik Unioon (Rudolf Penno, Johannes Sikkar, Aksel Mark, William Muld, Evald Uustalu, Enno Penno)
* Põllumeeste Kogud (Tõnis Kint, Helmut Talts, Ruth Talts)

Eesti Rahvusnõukogu toetas Vabariigi Valitsust eksiilis ja nende koosseisud kattusid enamasti.

Eesti Rahvusnõukogu juures asus Eesti Välisvõitluse Fond.

## Eesti Rahvusnõukogu esimehed
*1947–1963 August Rei (oli ka Peaminister Vabariigi Presidendi ülesandeis)
*1963–1970 Aleksander Warma (oli samal ajal ka Peaminister Vabariigi Presidendi ülesandeis) 
*1971–1975 Tõnis Kint (oli ka Peaminister Vabariigi Presidendi ülesandeis)
*1976–1979 Johannes Mihkelson
*1979–1983 Aksel Mark
*1983–1988 Mihkel Mathiesen
*1988–1995 Ursula Wallberg
*1995– Enno Penno

## 1988. aastal kolmeks aastaks valitud juhatus
*Esimees: Ursula Wallberg
*Peasekretär: Arvo Horm
*Endised esimehed: Johannes Mihkelson, Aksel Mark, Mihkel Mathiesen

ERN koalitsioonirühmade poolt esitatud:
*Eesti Demokraatlik Unioon: Enno Penno, Rein Tarmet, Indrek Martinson
*Eesti Liberaal-Demokraatlik Koondis: Andres Käärik, Aleksander Terras, Kaljo Käärik
*Eesti Sotsialistliku Partei Välismaa Koondis: Ernst Peterson, Bernhard Mäelo, Jaan Seim
*Eesti Põllumeeste Kogud Rootsis: Helmut Talts, Arved Ruusa, August Sikk
*Eesti Vabariiklik Ühing: Rudolf Jalakas, Zoja Raskasov, Arvo Mägi

*Üldkogu liikmete poolt valitud: Gustav Ränk, Peeter Luksep, Ülo Ignats, Harri Kiisk, Ago Pärtel, Kalju Lepik, Hele Lüüs, Heinrich Mark, Ilo Käbin, Jaan Ruusa
*ERN esindus Göteborgis: Gerhard Peet

ERN Välisesindused ja usaldusmehed:
Soome: Heimo Rantala; Norra: Veslemy Gulhaugen; Taani: Sigrid Koern; Saksamaa: Ilo Käbin, Heli Muld-Schwenne; Prantsusmaa: Vahur Linnuste, Fanny de Sivers; Inglismaa: Einar Sanden; USA Idarannik: Olev Olesk, Ants Pallop, Elmar Järvesoo; USA Läänerannik: Avo Piirisild, Alfred Treiman, Arne Tõnis Kint, Heino Valvur; Kanada: Edgar A. Heinsoo (Montreal), Jaan Timusk, Endel Aruja (Toronto)

## Viited
Ilja Pähn

**Ilja Pähn** (28. jaanuar 1915 Tartu – 19. juuli 2006) oli eesti arst.

Ta õppis aastail 1933–1939 (lõpetas) Tartu Ülikooli arstiteaduskonnas, Eesti Üliõpilaste Seltsi liige.

Pähn oli aastail 1939–1944 Tartu Ülikooli silmakliiniku assistent, 1944. aastal põgenes ta Rootsi. Ta oli Eesti Teadusliku Seltsi Rootsis esimees, Eesti Pensionäride Ühingu ja Eesti Arstide Seltsi Rootsis liige.

## Isiklikku
Tema abikaasa Mai Raud-Pähn oli eesti kunstiajaloolane.

## Kirjandus
*Jaan Novek. Ilja Pähn - in memoriam. Eesti Päevaleht, 17. august 2006, nr. 32, lk. 11.

## Välislingid
*TÜ üliõpilased
Werol Tehased

**AS Werol Tehased** on Eesti rapsiõlitootja, mis asutati 1997. aasta aprillis ja mis pankrotistus 2012. aastal.

Tartu maakohus kuulutas ettevõte pankroti välja 2012. aasta 5. aprillil. 

Werol Tehased kuulus enne pankrotistumist Rein Kilgi osalusega AS Pere kontserni. Varem kuulus 98 protsenti ettevõtte aktsiatest riigile.

## Välislingid
* AS Werol Tehased
* Tartu ringkonnakohtu otsus 10. juuni 2011
Sarapuli rajoon

**Sarapuli rajoon** on 2. järgu haldusüksus Venemaal Udmurtias. Piirneb edelas Tatarstaniga ja kirdes Permi kraiga.

Läbi rajooni voolab Kama jõgi.

Rajoon jaguneb 17 külaasunduseks (*сельское поселение*) ja neis on kokku 58 asulat.

2002. aasta rahvaloenduse andmeil olid 10% elanikest udmurdid, 79,4% venelased ja 6% tatarlased.

## Viited

## Välislingid

* http://sarapulrayon.udmurt.ru/
* http://www.udmgossovet.ru/samoupravlenie/regions/sarapulskiy/
Domeenireform

**Domeenireform** on 5. juulil 2010 kehtima hakanud domeenikorralduse muudatus, millega anti .ee domeenide haldamine EENetilt üle Eesti Interneti Sihtasutusele. Domeenireformi eesmärgiks oli muuta .ee domeenid inimestele kättesaadavamaks ja populaarsemaks ning viia sisse kord domeeninimesid puudutavate vaidluste lahendamiseks. Seejuures lõpetati registripidaja kulude katmine riigieelarvest ning domeeni registreerimine muudeti tasuliseks. Reform pälvis kriitikat selle tõttu, et selle raames hakati seni eraisikutele ja MTÜ-dele tasuta olnud domeenide eest küsima tasu, mis ületas paljude teiste levinud domeenide hinda mitmekordselt.

Reform rakendus tavakasutajate jaoks 2011. aasta veebruaris, mil lõhuti pri.ee domeenide sulgemisega suur osa Eesti blogosfääri terviklikkusest. Domeenide tasuliseksmuutumise tõttu kadus ka hulk MTÜ-de ja väikeettevõtete domeene koos neis olnud ja neisse lingitud sisuga.

Osaliselt reaktsioonina domeenireformile loodi Interneti-kasutajate õiguste eest seisev organisatsioon Eesti Interneti Kogukond, kuid sellega reformi mõjutada ei suudetud. EIK väitel hävis reformi käigus ligikaudu 80% kogu endistest Eesti maatunnusega internetilehekülgedest, sj 98% pri.ee domeenidest. Reformi käigus registreeris oma domeeni uue korra jaoks ümber ainult 227 domeeniomanikku, mis oli 0,3% kõigist vana korra ajal registreeritud domeenidest.

6. veebruari 2011 on nimetatud seetõttu ka "linkruptipäevaks", sest enamusel veebilehtede avaldajatel puudusid oskused ja tahtmised võtta ette oma teostes olevate viidete korrastastamiseks, kuigi võrgus on olemas piisvalt automatiseerituid vahendeid selliste hädade vastu. Samamoodi polnud nad arvestanud üldise veebidünaamikaga juba haldamist enda õlule võttes.

24. aprillil 2012 andsid domeeni kontaktisikud ICANN-i juures Endel Lippmaa ja Jaak Lippmaa avalikult teada, et ei ole nõus domeeni redelegeerimisega Eesti Interneti Sihtasutusele, kui EIS nõukokku ei kaasata Eesti Interneti Kogukonda ja Eesti Infotehnoloogia ja Telekommunikatsiooni Liitu, ning on esitanud ICANN-ile soovi peatada redelegeerimine.

18. detsembril 2012 nõustus pärast ebaõnnestunud domeenireformile järgnenud vägikaikavedu lõpuks redelegeerimisega Eesti Interneti Kogukond, kes kaasati kompromissina Eesti Interneti Sihtastuse nõukogu asemel Internetikasutajate Nõukotta.

## Viited

## Välislingid
*Riigikogu stenogramm 27. september 2010: Arupärimine domeenireformi ebaõnnestumise kohta (nr 475)
Valgushingamine

**Valgushingamine** ehk **fotorespiratsioon** on fotosünteesiprotsess, kus hapnik asendab Calvini tsüklis süsihappegaasi.

Hapnik asendab süsihappegaasi, kui süsihappegaasi ei difundeeru õhust, kuid toimub fotosüntees ja hapniku akumuleerumine. See juhtub peamiselt lehe õhulõhede sulgemisel. Tulemusena astub hapnik rubisko (ribuloos-1,5-bisfosfaadi karboksülaas/oksügenaas) kaudu Calvini tsüklisse ja muudab fotosünteesi protsessi ebaefektiivsemaks, oksüdeerides ensüümi RuBP (ribuloos-1,5-bisfosfaat).

Valgushingamine esineb C<sub>3</sub>-taimedel. Soojemates piirkondades peavad C3-taimed veekao kaitseks sulgema õhulõhed, põhjustades fotorespiratsiooni. Seda probleemi pole CAM- ja C<sub>4</sub>-taimedel, mis eraldavad hapniku Calvini tsüklist.

## Vaata ka
*C<sub>4</sub>-taimed

## Viited
Sünnitus

**Sünnitus** ehk **sünnitamine** on raseduse kulminatsioon, kus üks või mitu loodet väljub naise emakast. 

Loote emaihust väljumist nimetatakse sünnituseks, kui rasedus on kestnud vähemalt 28 nädalat. Kui rasedus katkeb või katkestatakse enne seda, nimetatakse seda abordiks.

Normaalne sünnitus kulgeb kolmes etapis: 
# emakakaela avanemine, 
# loote väljumine emakast emakakaela ja tupe kaudu ning
# platsenta väljumine emakast.

Paljudel juhtudel on vaja teha keisrilõige – loode eemaldatakse ema kehast kirurgiliselt kõhu kaudu. Ameerika Ühendriikides moodustavad keisrilõikega sünnid 31,8% ja Kanadas 22,5% kõigist sündidest.

2021. aastal viidi läbi esimene uuring, milles uuriti valgusreostuse mõju lootele ja näidati, et seda tüüpi reostus võib enneaegse sünnituse määra suurendada 13%.

Nõukogude ajal lubati sünnitusmajas emal kohtuda oma vastsündinuga vaid toitmiseks. Isa ei tohtinud näha sünnitust.

## Vaata ka

*Sünd
*Aktiivsünnitus
*Vastsündinu
*Poegimine
*Sünnitoetaja

## Viited

## Kirjandus
*Marge Sillaots, Kodusünnitusel lapse surma põhjustanud ämmaemand sai tingimisi karistuse, Õhtuleht, 27. oktoober 2015
Austen Chamberlain

Sir **Joseph Austen Chamberlain** (16. oktoober 1863 Birmingham – 17. märts 1937 London) oli Suurbritannia riigimees.

Ta oli 1892–1937 Suurbritannia parlamendi liige ja pidas muidki kõrgeid riigiameteid. Ta sai 1925. aastal Nobeli rahuauhinna.

## Isiklikku
Ta oli Joseph Chamberlaini poeg ja Neville Chamberlaini poolvend.
Tobias Asser

**Tobias Michael Carel Asser** (28. aprill 1838 Amsterdam – 29. juuli 1913 Haag) oli juudi päritolu Hollandi jurist ja õigusteadlane.

Ta sai 1911. aastal Nobeli rahuauhinna oma osaluse eest Alalise Vahekohtu asutamisel 1899. aastal.
Istra

**Istra** (vene keeles *Истра*) on linn Venemaal Moskva oblastis, Istra linnaringkonna (2017. aastani Istra rajooni) keskus.

Linn asub Moskvast 40 km kaugusel, Moskva–Riia raudtee ja Istra jõe ääres.

2010. aastal elas linnas 35 106 inimest.

16. sajandist on teada praeguse linna kohal Voskressenskoje küla, linnaõigused saadi 1781. aastal, kui asula kandis nime **Voskressensk** (*Воскресенск*). Praeguse nime sai linn Istra jõe järgi 1930. aastal.

Istras asub 1656. aastal asutatud mungaklooster.

## Välislingid
* В результате атаки беспилотников в Подмосковье пострадали два человека. BBC News Русская служба, 21. august 2023
Howard Scherry

**Howard Scherry** on USA kirjandusteadlane ja tunnustatud Antoine de Saint-Exupéry uurija. 

Ta on pidanud loenguid "Väikese printsi" teemal. Scherry on ka New Yorgis tegutseva organisatsiooni Remembering Saint-Exupéry ('mäletades Saint-Exupéryd') juht.

## Viited
Đà Nẵngi lennujaam

**Đà Nẵngi lennujaam** (*Sân bay quốc tế Đà Nẵng*, *Cảng hàng không quốc tế Đà Nẵng*) on lennujaam Vietnamis Đà Nẵngis. 

Đà Nẵngi lennujaama IATA kood on **DAD**, ICAO kood **VVDN**. 

Rajad on betoonkattega (pikkusega 3048 m). 

Lennujaama kasutavad lennuettevõtted Vietnam Airlines, Jetstar Pacific, China Southern Airlines, AirAsia, Korean Air.
Jean-Philippe Ravoux

**Jean-Philippe Ravoux** on Prantsuse filosoof. Ta on endine Aix-Marseille Ülikooli filosoofiaprofessor.

## Viited
Pintsak

**Pintsak** on pikkade varrukatega, ülakeha ja puusi kattev eest nööbitav kuub. Pintsak on sagedamini meeste rõivaese, kuid ka naiste kostüümijakki võidakse nimetada pintsakuks. Pintsak on tihti ülikonna osa.

Pintsak võib olla villasest, poolvillasest, linasest riidest, sametist, nahast. Tavaliselt voodriga. Pintsakul võivad olla taskud, lõhik.

Pintsaku all võidakse lisaks särgile kanda vesti.
Magunalised

**Magunalised** (*Papaveraceae*) on kaheiduleheliste taimede sugukond, mis kuulub seltsi tulikalaadsed.

Sugukonnas on umbes 30 perekonda ja 600 liiki. Sugukonna esindajaid võib leida peaaegu kõikjal maailmas, kuigi troopikas harva. Enamik liikidest on rohttaimed, kuid leidub ka väikesi põõsaid. On üheaastasi, kaheaastasi liike, aga ka püsikuid.

## Eestis esindatud perekondi
**Chelidonium* – vereurmarohi
**Corydalis* – lõokannus
**Fumaria* – punand
**Papaver* – magun

## Teisi perekondi
**Dicentra* – murtudsüdameke
**[[Hylomecon]]*
**Lamprocapnos* – murtudsüda
Režiim

**Režiim** (prantsuse sõnast *régime* < ld *regimen* 'juhtimine, valitsemine') on mitmetähenduslik sõna.

***Režiim** on riigikord, valitsemisviis.
**Autoritaarne režiim
**Totalitaarne režiim
***Režiim** on  (rangelt) kindel elu‑, tegevus‑, töö‑ vm korraldus. 
***Režiim** on (nt seadmel, masinal) töötamise, toimimise tingimused. 
***Režiim** on looduslike (keskkonna)tegurite mõjumise või avaldumise rütm. 
**Kliimarežiim
**Mullarežiim
**Põhjaveerežiim
**Soojusrežiim
**Veekogu või soo toiterežiim 
**Veerežiim
***Režiim** on vajalike seaduste ja abinõude süsteem, nt majanduses, keskkonnakaitses. 
**Säästurežiim
**Kaitserežiim (nt kaitsealal)

## Kirjandus
*Võõrsõnade leksikon. Valgus, 2006.
*EE 8. köide, 1995
*Eesti kirjakeele seletussõnaraamat, 2009.  http://www.eki.ee/dict/ekss/
Reservuaar

**Reservuaar** on (suur) hermeetiline vedeliku- või gaasimahuti. 

Reservuaarid on enamasti valmistatud raud- või pingbetoonist või terasest. 

## Vaata ka
*Balloon
*Paak
*Tank (mahuti) 
*Tsistern
*Gaasihoidla
*Naftahoidla
*Veehoidla

## Viited
Päis

**Päis** on millegi algusosa, pea.

***Päis** on infotehnoloogias sama mis päistiitel ehk leheküljepäis.
***Päis** ehk skooleks on paelussi keha eesosa.
***[[päis (heraldika)|Päis]]** on heraldikas üks ordinaaridest, väli vapikilbi ülaosas

## Kirjandus
*EE 7. köide, 1994
*Eesti kirjakeele seletussõnaraamat, 2009.  http://www.eki.ee/dict/ekss/
1971. aasta Kreeka-Rooma maadluse maailmameistrivõistlused

**Maailmameistrivõistlused [[Kreeka-Rooma maadlus]]es** 1971. aastal toimusid Bulgaarias Sofias.

## Medalid
Vest

**Vest** on ülakeha kattev ilma varrukateta riietusese.

Vestid võivad olla lõngast kootud, kangast või nahast õmmeldud, neid valmistatakse nailonist ja polüestritest, aga ka keskkonnasõbra­likest materjalidest -  linast, kanepist, orgaanilisest puuvillast, lüotsellist, taaskasutatud polüestrist jne.  Vesti kinnitus võib olla eest nööpide, trukkide, naastude või tõmblukuga või üldse mitte lahtikäiv (pannakse selga üle pea). Veste tehakse mustriga ja ühevärvilisi, tepituid, taskutega, püstkrae või kõrge kaelusega, stiililt on nad ametlikud, elegantsed, sportlikud, igapäevased jne. 

Vesti kantakse tavaliselt mõne muu ülakeha katva rõivaeseme peal (näiteks triiksärgi või T-särgi). Vesti peal võidakse kanda pintsakut.

## Ajaloost
Euroopas võeti vest kasutusele 18. sajandi lõpul. Eestis said vestid rahvarõivana tuntuks 19. sajandi alguses, kui neid kanti Põhja- ja Lääne-Eestis ning saartel.

Eesti meeste vestid olid sirglõikelised ning neid kanti pikk-kuue või vati all. Vestid õmmeldi kas ülerõivaga samast villasest riidest või kooti selleks eri värvi riidest, mis võis olla triibuline või ruuduline. Jõukuse tunnuseks oli lillelisest siidist või trükimustriga puuvillasest riidest vestid. Vesti seljatagune õmmeldi linasest kangast või isegi 
takusest riidest, sest see ei paistnud üleriiete alt välja. Vestid olid enamasti kahe nööbireaga, varasemad kurguni nööbitavad, hilisemad revääridega.

Talumeeste vestikandmine muutus tavaliseks 19. sajandi teisel poolel, kui moodi tulid linnamoelised ülikonnad. 

## Vaata ka
*Jakk
*Kampsun
*Killuvest ja Kuulivest
*Päästevest
*Särgik
*Vatt (riietus)

## Viited

## Kirjandus
* Eesti rahvariiete ajalugu. Ilmari Manninen. 1927, 2009.

## Välislingid

* Vest. Eesti Rahva Muuseum
* Vest, naiste. Eesti Rahva Muuseum
* Kudumid. Muhu vest
Monika Larini

**Monika Larini** (sünninimega **Monika Läänesaar**; sündinud 30. juulil 1972) on eesti kultuurikorraldaja ja teatriteadlane. 

Ta on alates 2012. aastast Eesti Etendusasutuste Liidu tegevjuht.

Varem on ta aastaid juhtinud Eesti Näitemänguagentuuri, millest ta arendas aastaks 2008 välja laiapõhjalisema valdkondliku infokeskuse Eesti Teatri Agentuuri, ja olnud Eesti Instituudi direktor.

## Välislingid
* Eesti Instituuti asub juhtima Monika Larini
Assotsiatsioon

**Assotsiatsioon** (ladina sõnast *associatio* 'liitmine') võib tähendada:
***Assotsiatsioon** võib olla  koondis, liit, ühing. 
***[[Assotsiatsioon (ökoloogia)|Assotsiatsioon]]** ehk **taimeassotsiatsioon** on geobotaanikas taimekoosluste klassifitseerimise üksus, fütotsönooside tüüp.
***[[Assotsiatsioon (keemia)|Assotsiatsioon]]** on keemias suhteliselt ebapüsivate osakeste – assotsiaatide teke.
***[[Assotsiatsioon (mikrobioloogia)|Assotsiatsioon]]** on mikrobioloogia mõiste eri liikidesse kuuluvate isendite ruumilise läheduse või sagedase kohtumise kohta, mis on vajalik nende liikide edukaks elutegevuseks.
***[[Assotsiatsioon (psühholoogia)|Assotsiatsioon]]** on mõiste psühholoogias.
** Vabade assotsiatsioonide meetod.
***[[Assotsiatsioon (statistika)|Assotsiatsioon]]** on mõiste statistikas.
*Astronoomias räägitakse **[[täheassotsiatsioonid]]est**.
***[[Assotsiatsioon (Fourier)|Assotsiatsioon]]** on C. Fourier' termin utoopilise ideaalse tulevikuühiskonna kohta.

## Vaata ka
*assotsiatiivsus
*assotsiatsionism
*assotsiatsioonijalgpall

## Kirjandus
*Võõrsõnade leksikon. Valgus, 2006
*EE 1. köide, 1985
*Eesti kirjakeele seletussõnaraamat, 2009.  http://www.eki.ee/dict/ekss/
*TEA entsüklopeedia 3. köide, 2009
*Ökoloogialeksikon
Konjugatsioon

**Konjugatsioon** on millegi ühinemine või ühendumine.

## Bioloogias
**Konjugatsioon** võib tähendada kas
*sugurakkude ühinemine viljastumisel;
*ainuraksete ajutine liitumine ja nende tuumade vahetumine kui nende sugulise sigimise vorme;
*homoloogiliste kromosoomide paarumine meioosis;
*homoloogiliste kromosoomide paarumine mitoosis ehk somaatiline konjugatsioon; 
*geneetilise materjali kandumine ühest bakterirakust teise.

## Keeleteaduses
**Konjugatsioon** võib tähendada kas
*pööramist või
*pöördkonda.

## Vaata ka
*Konjugeerunud sidemed (keemias)

## Kirjandus
*EE 5. köide, 1990
*Eesti kirjakeele seletussõnaraamat, 2009.  http://www.eki.ee/dict/ekss/
Kutiikula

**Kutiikula** võib tähendada

***[[Kutiikula (zooloogia)|Kutiikula]]** on epidermiserakkude välispinna tugevam kate selgrootute kehal.
***[[Kutiikula (botaanika)|Kutiikula]]** on nahkjas väliskiht, mis on moodustunud taime kattekoerakkude eritistest.
Antagonism

**Antagonism** on vaenulike ühiskondlike jõudude kokkupõrge ja nendevaheline lepitamatu võitlus.

Tuntud on näiteks Immanuel Kanti, Arthur Schopenhaueri ja marksistlik antagonism (klassivõitlus).

## Viited
Sessiilne organism

**Sessiilne organism** ehk **püsipaikne organism** on substraadile kinnitunud organism. Enamasti kasutatakse terminit veeloomade puhul, kes aktiivselt ei liigu.

Poolpaikseid organisme, kes häirituna või paljunemise ajal võivad asukohta vahetada, nimetatakse hemisessiilseteks.

## Vaata ka
*Hemisessiilne organism

## Viited
1970. aasta Kreeka-Rooma maadluse maailmameistrivõistlused

**[[1970]]. aasta [[Kreeka-Rooma maadlus]]e maailmameistrivõistlused** toimusid Kanadas Edmontonis.

## Medalid
Seroloogia

**Seroloogia** ehk **seerumiõpetus** on õpetus vereseerumi omadustest ja vereseerumi rakendamisest arstiteaduses.

## Viited
Georg Wilhelm Spindler

**Georg Wilhelm Friedrich Spindler** (13. november 1793 Ahlden – 3. mai/15. mai 1838 Haljala) oli Eesti vaimulik.

Spindler sündis Alam-Saksimaal Ahldenis (Hannoveri lähedal). Ta õppis Valmieras koolis ja Tartus gümnaasiumis. Aastatel 1813–1816 õppis ta Tartu Ülikooli usuteaduskonnas. Pärast ülikooli lõpetamist töötas ta Eestimaal koduõpetajana. Ordineeriti 15. mail/27. mail 1821 õpetajaks.

Ta oli aastatel 1820–1838 (kutsuti 19. oktoobril/31. oktoobril 1820) Haljala Püha Mauritiuse koguduse õpetaja.

## Isiklikku
Tema poeg Bernhard Justus Thomas Spindler oli Lihula ja Kirbla Püha Nikolause koguduse õpetaja, teine poeg Nikolaus Friedrich Hermann Spindler oli Harju-Madise ja Harju-Risti koguduse õpetaja, pojapoeg Hermann Spindler oli Ridala Püha Maarja Magdaleena koguduse õpetaja, teine pojapoeg Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja. Väimees (tütarde Wilhelmine ja Arminia Anna Elisabethi abikaasa) Carl August Pezold oli Märjamaa Maarja koguduse õpetaja, tütrepoeg Wilhelm Dietrich Pezold oli Lihula ja Kirbla koguduse õpetaja.

## Viited
Bernhard Justus Thomas Spindler

**Bernhard Justus Thomas Spindler** (21. juuli / 2. august 1822 Haljala – 8. oktoober / 20. oktoober 1892 Nõmmpere mõis, Märjamaa kihelkond) oli Eesti vaimulik.

Ta õppis Tallinna Toomkoolis ja Võrus Heinrich Krümmeri eragümnaasiumis. Aastatel 1841–1847 õppis ta Tartu Ülikoolis, pärast selle lõpetamist töötas ta koduõpetajana. Ordineeriti 21. septembril / 3. oktoobril 1852 õpetajaks.

Ta oli aastatel 1852–1890 Lihula ja Kirbla Püha Nikolause koguduse õpetaja. Ta suri aastal 1892 Nõmmpere mõisas (asus Märjamaa kihelkonnas).

## Isiklikku
Tema isa Georg Wilhelm Spindler oli Haljala Püha Mauritiuse koguduse õpetaja, vend Nikolaus Friedrich Hermann Spindler oli Harju-Madise ja Harju-Risti koguduse õpetaja, poeg Hermann Spindler oli Ridala Püha Maarja Magdaleena koguduse õpetaja, poeg Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revalsche Zeitung toimetaja.

## Viited
Aglomeratsioon (täpsustus)

**Aglomeratsioon** (ld *agglomerāre* – 'lisama, liitma') on aglomeerimine, paagutamine; aglomeerumine, paakumine. 

Sõna on kasutatud ka järgmistes tähendustes:

***Aglomeratsioon** ehk linnastu on rühm lähestikku asuvaid asulaid, peamiselt linnu, mida seovad näiteks tihedad majandussuhted.
*Keemias on **[[Aglomeratsioon (keemia)|aglomeratsioon]]** heljumiosakeste koondamine, soodustades nende settimist või pinnale tõusmist.

## Vaata ka
*Aglomeraat
*Konglomeraat

## Viited
Stabilisatsioon

**Stabilisatsioon** ehk **stabiliseerimine** on millegi stabiilseks tegemine, püsivaks muutmine.

***[[Stabiliseerumine (ökoloogia)|Stabiliseerumine]]** on ökoloogias protsess, milles orgaanilised ained muunduvad kas anorgaaniliseks või väga aeglaselt lagunevaks.
***Stabiliseerimine** on keemias ja füüsikas teatud keemilises reaktsioonis või füüsikalises protsessis stabilisaatori(te) kasutamine. 
***[[Stabiliseerimine (ehitus)|Stabiliseerimine]]** on ehituses sideainetega töödeldes tee ehitusmaterjalide või pinnase omaduste parandamine.

## Vaata ka
*Stabiilsus
*Stabilisaator

## Kirjandus
*EE 8. köide, 1995
*Eesti kirjakeele seletussõnaraamat, 2009.  http://www.eki.ee/dict/ekss/
*Keskkonnasõnaraamat 2004 http://mot.kielikone.fi/mot/endic/netmot.exe?UI=ened&height=165 (vaadatud 12.04.2012)
Antagonism (täpsustus)

**Antagonism** on lepitamatu vastuolu, vastuolulisus. Terminil on erialati konkreetseid tähendusi.

***[[Antagonism]]** on filosoofias ja sotsioloogias vaenulike ühiskondlike jõudude kokkupõrge ja nendevaheline lepitamatu võitlus.
***[[Antagonism (ökoloogia)|Antagonism]]** on ökoloogias teatav mikroobidevaheliste suhete vorm.
***[[Antagonism (farmakoloogia)|Antagonism]]** on farmakoloogias toimeainete vastandlikkus.
***[[Antagonism (füsioloogia)|Antagonism]]** on füsioloogias lihaste tegevuse vastandlikkus.

## Vaata ka
*Antagonist

## Kirjandus
*Võõrsõnade leksikon. Valgus, 2006.
*EE 1. köide, 1985
*Eesti kirjakeele seletussõnaraamat, 2009.  http://www.eki.ee/dict/ekss/
The Verve

**The Verve** oli inglise rokkansambel, mis loodi 1989. aastal Wiganis. Ansamblisse kuulusid esialgu solist Richard Ashcroft, kitarrist Nick McCabe, basskitarrist Simon Jones ja trummar Peter Salisbury. Hiljem liitus ansambliga kitarrist ja klahvpillimängija Simon Tong.

Tänu *[[shoegazing]]*ule ja *[[space rock]]*ile avastas ansambel enda jaoks psühhedeelse kõla, mida rakendati nii helisalvestistel kui ka kolmel albumil. Ansambel on üle elanud nime- ja koosseisu muutusi ning lahkuminekuid, ansambli liikmetel on olnud terviseprobleeme, narkootikumide kuritarvitamist ja eri põhjustel kohtukaasusi. Ajakiri Filter on viidanud neile kui ühele kokkukasvanumale, kuid samas püsimatumale ansamblile ajaloos.

Ansambli läbimurre toimus 1997. aastal albumiga "Urban Hymns", mis oli suurima läbimüügiga album Briti edetabeli ajaloos. Sellel albumil olevast laulust "Bitter Sweet Symphony" sai ülemaailmne hitt. 1998. aastal võitis ansambel kaks Briti popmuusika auhinda ning märtsis olid nad ka ajakirja Rolling Stone esikaanel. 1999. aasta veebruaris esitati "Bitter Sweet Symphony" Grammy auhinnale parima rokklaulu kategoorias. 

Varsti pärast läbimurret, 1999. aasta aprillis, otsustas ansambel sisekonfliktide tõttu tegutsemise lõpetada. Kaheksandal lahusoleku aastal eitas Ashcroft uuesti kokkutulemist, öeldes, et tõenäolisem on saada lavale kõik neli The Beatlesi liiget kui The Verve.

Ansambli algne koosseis tuli taas kokku 2007. aasta juunis. Sama aasta lõpus alustasid nad tuuri ning 2008. aasta augustis anti välja album "Forth". 2009. aastal läks ansambel aga kolmandat korda lahku.

## Viited

## Välislingid
* Koduleht
Frederic Edwin Churchi teoste loend

Tabelis on esitatud Ameerika maastikumaalija **[[Frederic Edwin Church|Frederic Edwin Churchi]] teoste loend**. Teoste loomisel ammutas Hudsoni jõe koolkonna liikumises osalenud kunstnik inspiratsiooni reisidest Aafrikasse, Euroopasse, Lähis-Itta, Lõuna-Ameerikasse ja Põhja-Ameerikasse.

## Teosed

## Märkused